ધોરાજીમાં પાલિકાની ચૂંટણી નજીકના દિવસો માં યોજાનાર છે ત્યારે નેશનલ પક્ષ માટે આ ચૂંટણી પ્રતિષ્ટતા ના સમાન બની રહેશે. વાત કરીએ તો ધોરાજી નગરપાલિકામાં ગત ટર્મમાં ભાજપનું સાશન હતું ત્યારે રોડ રસ્તા અને ભૂગર્ભ ગટર અને પીવાના પાણીની સમસ્યા તથા ગંદકીના મુદ્દે લોકો ત્રાહિતધામ પોકારી ઉઠéા હતા અને લોક આંદોલન તથા ધોરાજી બંધ સહીત નાગરિકો દ્વારા આત્મવિલોપન સહીત ના જલદ આંદોલનો થયા હતા જયારે આ વાતના પડઘા ગાંધીનગર સુધી પડતા ગુજરાત ના મુખ્ય મંત્રીની તત્કાલીન સૂચનાથી રાજકોટ જિલ્લા કલેકટર વિક્રાંત પાંડે એ ધોરાજી માં ધામા નાખ્યા હતા અને તે સમય ના જાંબાજ પ્રાંત અધિકારી ગોવિંદસિંહ રાઠોડને સાથે રાખી ધોરાજી ના દરેક વિસ્તારની પરિસ્થિતિનો તાગ મેળવી અને ગાંધીનગર મુખ્ય મંત્રી સમક્ષ તમામ અહેવાલ રજૂ કરેલ હતો. અને લોક ફરિયાદ બાબતે ધોરાજી નગરપાલિકા ને સુપર સીડ કરવા નો હુકમ થયો હતો.